ગુનાહિત કૃત્ય આચરીને સેન્ટ્રલ જેલમાં આવેલા કેદીઓ આસાનીથી મોબાઇલ ફોનનો ઉપયોગ કરી રહ્યા છે. જેલ સત્તાધીશો, સ્થાનિક પોલીસ, ક્રાઈમ બ્રાન્ચ અને એસ.ઓ.જી જેવી એજન્સીઓના સરપ્રાઈઝ ચેકિંગમાં દરમિયાન અવારનવાર મોબાઈલ ફોનથી માંડીને સીમકાર્ડ, ચાર્જર અને બેટરી જેવી પ્રતિબંધિત વસ્તુઓ મળી આવી છે. જેલમાં લગાવેલા 2જી જામર હોવા છતાંય કેદીઓ મોબાઇલ ફોન વાપરી રહ્યા છે. રાજ્યની અમદાવાદ અને વડોદરા જેલમાં જ 2જી જામર લાગેલાં હોવાનું સૂત્રોનું કહેવું છે.